Аналіз наведаных урокаў яна заўсёды пачынала з таго, што атрымалася добра, а пра тое, што было не так, заўсёды гаварыла настолькі карэктна, што ў наступны раз так хацелася рэалізаваць усе парады завуча і апраўдаць усе яе надзеі. А яшчэ Яўгенія Рыгораўна ўмела падтрымліваць маладых педагогаў на ўроку сваім добрым поглядам і ўсмешкай. І тады ўвесь урок хацелася рабіць усё магчымае і немагчымае, каб толькі цябе пахвалілі.